Malala Yousafzai
Malala Yousafzai (ملاله یوسفزۍ) Malālah Yūsafzay, lahia (12 Juli, 1997 adolah surang murid sikolah jo aktivis pandidikan dari kota Mingora di Distrik Swat dari provinsi Pakistan Khyber Pakhtunkhwa. Baliau tanamo di bidang pandidikan jo aktivisme hak-hak padusi di Lambah Swat, di mano Taliban alah malarang pado wakatu itu anak gadih basikolah. Pado mulo taun 2009, pado umua sakitar 11 atau 12, Yousafzai manulih di blognyo di bawah namo samaran untuak BBC sacaro mandetail tantang batapo seramnyo hiduik di bawah pamarintahan Taliban, upayo mareka untuak manguasoi lambah, jo pandangannyo tantang mampromosikan pandidikan untuak anak padusi.
Pado tanggal 9 Oktober 2012, Yousafzai ditembak di kapalo jo lihia dalam upayo pambunuahan dek kalompok basinjato Taliban katiko baliak pulang di bus sikolah.[1] Baliau taleso dirawaik di Pakistan sabalun akhianyo ditabangkan ka Inggirih untuak dirawaik di rumah sakik di Birmingham.
Pado tanggal 12 Juli 2013, batapekan jo ulang tahunnyo nan ka 16, Malala bapidato di muko Forum Majelis Kaum Mudo di Markas Gadang PBB di New York, Amerika Serikat. Pidatonyo mamuek tigo isu pantiang, iyolah hak padusi, palawanan tahadok terorisme, jo kabodohan. PBB juo mandeklarasikan hari tasabuik sabagai hari Malala.[2]
Rujuakan[suntiang | suntiang sumber]
- Pages using infobox officeholder with unknown parameters
- Kalahiran 1997
- Tanggal kalahiran 12 Juli
- Urang hiduik
- Anak aktivis
- Blogger Pakistan
- Hak-hak aktivis anak Pakistan
- Pendidik Pakistan
- Feminis Pakistan
- Muslim Pakistan
- Hak-hak aktivis padusi Pakistan
- Korban terorisme Pakistan
- Urang Pashtun
- Urang-urang dari Distrik Swat
- Tokoh Perang di North-West Pakistan
plt_Latn min_Latn min_Latn min_Latn min_Latn eng_Latn bjn_Latn min_Latn min_Latn ind_Latn ita_Latn ind_Latn zsm_Latn ban_Latn ind_Latn min_Latn ind_Latn sun_Latn min_Latn ind_Latn